b'\n_START_ARTICLE_\nBattlefield 2: Modern Combat\n_START_SECTION_\nPelaaminen\n_START_PARAGRAPH_\nKampanja sis\xc3\xa4lt\xc3\xa4\xc3\xa4 20 teht\xc3\xa4v\xc3\xa4\xc3\xa4, joissa pelataan kullakin joukkueella (NATO, Kiina, EU). Kampanjassa ei p\xc3\xa4\xc3\xa4se pelaamaan MEC-joukkueella._NEWLINE_Teht\xc3\xa4viss\xc3\xa4 pit\xc3\xa4\xc3\xa4 puolustaa tiettyj\xc3\xa4 paikkoja tietyss\xc3\xa4 ajassa, r\xc3\xa4j\xc3\xa4ytt\xc3\xa4\xc3\xa4 paikkoja ja ker\xc3\xa4t\xc3\xa4 tietoa. Yksinpeliss\xc3\xa4 on tarkoitus ker\xc3\xa4t\xc3\xa4 t\xc3\xa4hti\xc3\xa4 joilla saa paremman arvon ja avata erilaisia aseita eri sotilas tyypeille (Assault, Sniper, Engineer, Support, Special Ops), joilla kaikilla on omat erikoisuutensa. Teht\xc3\xa4v\xc3\xa4t pit\xc3\xa4\xc3\xa4 suorittaa alusta loppuun, sill\xc3\xa4 kesken teht\xc3\xa4v\xc3\xa4n ei voi tallentaa. Teht\xc3\xa4v\xc3\xa4n p\xc3\xa4\xc3\xa4tytty\xc3\xa4 tulee taulukko pisteist\xc3\xa4 ja bonuksista (kuten mitalit). Erilaisia tapoja hankkia t\xc3\xa4hti\xc3\xa4 on tehd\xc3\xa4 hyv\xc3\xa4\xc3\xa4 tiimity\xc3\xb6t\xc3\xa4, tehd\xc3\xa4 teht\xc3\xa4v\xc3\xa4 mahdollimman nopeasti sek\xc3\xa4 mahdollisimman pienill\xc3\xa4 menetyksill\xc3\xa4 ja niin edelleen._NEWLINE_Challenge-moodi sis\xc3\xa4lt\xc3\xa4\xc3\xa4 noin 20 teht\xc3\xa4v\xc3\xa4\xc3\xa4, joista kaikki eiv\xc3\xa4t ole suoraan pelattavissa, vaan niit\xc3\xa4 pit\xc3\xa4\xc3\xa4 avata p\xc3\xa4\xc3\xa4sem\xc3\xa4ll\xc3\xa4 kampanjateht\xc3\xa4vi\xc3\xa4 l\xc3\xa4pi. Challengessa on kolme erilaista tyyli\xc3\xa4: Race (sotilaiden kuljettamista sek\xc3\xa4 tietyn radan ajamista ja ampumista), Hotswap (\xe2\x80\x9dhotswappailua\xe2\x80\x9d sotilaasta toiseen) ja Weapon (vihollisten tuhoamista). Challengen l\xc3\xa4p\xc3\xa4isemisest\xc3\xa4 on ansaittavissa enint\xc3\xa4\xc3\xa4n kolme t\xc3\xa4hte\xc3\xa4 (kampanjassa kymmenen)._NEWLINE_Yksinpeliss\xc3\xa4 on my\xc3\xb6s muita boonuksia kuten teht\xc3\xa4vi\xc3\xa4, jotka sis\xc3\xa4lt\xc3\xa4v\xc3\xa4t esimerkiksi tiettyjen asioiden tuhoamista ja mitallien ker\xc3\xa4\xc3\xa4mist\xc3\xa4.\n_START_SECTION_\nVerkkopeli\n_START_PARAGRAPH_\nSamassa verkkopeliss\xc3\xa4 voi olla jopa 24 pelaajaa. Conquest-pelimuodossa osapuoli, jolla on v\xc3\xa4hemm\xc3\xa4n tukikohtia hallussaan, menett\xc3\xa4\xc3\xa4 jatkuvasti resurssipisteit\xc3\xa4 eli lippuja. Yksi pelin er\xc3\xa4 kest\xc3\xa4\xc3\xa4 noin 20 minuuttia tai siihen asti, ett\xc3\xa4 toisen osapuolen resurssipisteet ovat kuluneet loppuun. Capture the Flag eli lipunry\xc3\xb6st\xc3\xb6 on  pelimuoto, jossa toinen osapuoli yritt\xc3\xa4\xc3\xa4 saada pisteit\xc3\xa4 viem\xc3\xa4ll\xc3\xa4 vihollisen lipun omaan tukikohtaan._NEWLINE_Verkkopeliss\xc3\xa4 on kuitenkin havaittu muutamia bugeja (ns. glitchej\xc3\xa4) eli ohjelmointivirheit\xc3\xa4: joistakin seinist\xc3\xa4 p\xc3\xa4\xc3\xa4see l\xc3\xa4pi, ja serverit kaatuilevat itsest\xc3\xa4\xc3\xa4n. Pelaajat ovat oppineet hy\xc3\xb6dynt\xc3\xa4m\xc3\xa4\xc3\xa4n bugeja omiin tarkoituksiinsa. Joitakin bugeja on j\xc3\xa4lkeenp\xc3\xa4in korjattu, esimerkiksi \xe2\x80\x9dquickswitch\xe2\x80\x9d-bugi, joka mahdollisti esimerkiksi tarkkuuskiv\xc3\xa4\xc3\xa4rin ja haulikon k\xc3\xa4yt\xc3\xb6n sarjatuliaseena. Nyky\xc3\xa4\xc3\xa4n pelin servereill\xc3\xa4 liikkuu my\xc3\xb6s hakkereita, jotka voivat hakkeroida toisen tilin tai klaanin l\xc3\xa4hett\xc3\xa4m\xc3\xa4ll\xc3\xa4 t\xc3\xa4lle yst\xc3\xa4v\xc3\xa4pyynn\xc3\xb6n sek\xc3\xa4 j\xc3\xa4\xc3\xa4dytt\xc3\xa4\xc3\xa4 toisen pelaajan ruudun, jolloin on k\xc3\xa4ynnistett\xc3\xa4v\xc3\xa4 uudelleen. _NEWLINE_Pelin verkkopelaaminen Xboxilla loppui 15. huhtikuuta 2010 ja Xbox 360:lla 11. elokuuta 2011.'